Pirkimo sąlygų priedas Nr. 5

**TECHNINĖ UŽDUOTIS**

Statytojas: UAB „Giraitės vandenys“.

Darbų vykdymo vieta: Lygainių g., Padauguvos g., Padauguvėlės g., Raubatonių g., Jaučakių g., Naujatrobių g., Jagminiškių g., Saulėtekio g., Pagirių g., Vilkijos k., Kauno r. sav.

Pirkimo objektas: Nuotekų tinklų plėtra Lygainių g., Padauguvos g., Padauguvėlės g., Raubatonių g., Jaučakių g., Naujatrobių g., Jagminiškių g., Saulėtekio g., Pagirių g., Vilkijos k., Kauno r. sav.

Statybos rūšis - nauja statyba.

Statinio kategorija – nesudėtingas statinys.

1. Rangovas, pasirašęs pagrindinę (-es) sutartį (-is), privalės atlikti statybos rangos darbus pagal Darbų kainų / kiekių Žiniaraščius Statytojo parengtame Techniniame darbo projekte Nr. AT-22I-1915 (toliau – Techninis darbo projektas) nustatytais reikalavimais ir technologijomis.
2. Rangovas privalo pagal Užsakovo nurodytus reikalavimus iki darbų pradžios pateikti: **suderintą darbų/mokėjimo grafiką**.
3. Rangovas privalės pagal Užsakovo nurodytus reikalavimus iki darbų pradžios užsakyti el. statybos darbų žurnalą. Rangovas privalo pildyti el. statybos darbų žurnalą, atlikdamas jame tikslius įrašus, kuriuose būtų aprašoma statybos darbų eiga (nuo statybos pradžios iki atidavimo naudoti). Žurnale taip pat pildoma visų statybos priežiūros dalyvių atliktų patikrinimų rezultatai ir reikalavimai. Žurnalo pildymas turi atitikti Aplinkos ministerijos patvirtintų teisės aktų reikalavimus. Įkelia papildomą dokumentaciją pagal Užsakovo reikalavimus. **Užsakovui turi būti sudaroma galimybė naudotis šia informacija, kai tik tai yra reikalinga**.
4. Atlikus darbus, Rangovas privalės pagal Užsakovo nurodytus reikalavimus: parengti inžinerinių tinklų kontrolines geodezines nuotraukas su šulinių kortelėmis (jos turi būti parengtos ir suderintos vadovaujantis Geodezijos ir kartografijos techninių reikalavimų reglamentu GKTR 2.01:2020 „Inžinerinių tinklų objektų geodezinių matavimų atlikimo ir inžinerinių tinklų planų sudarymo tvarka“, prieš keliant derinti į **inžinerinės infrastruktūros sistemą (TIIIS), turi būti suderinti su užsakovu UAB „Giraitės vandenys“ atsakingu asmeniu** **asta.liutkevice@giraitesvandenys.lt****)**, parengti kadastrinę bylą, gauti statybos užbaigimo dokumentus. Vadovaujantis Lietuvos Respublikos specialiųjų žemės naudojimo sąlygų įstatymo 8 straipsniu, įregistruoti registrų centre naujai nustatytas ir (ar) pasikeitusias (panaikintas) specialiąsias žemės naudojimo sąlygas. Įregistruoti tinklus Registrų centre UAB „Giraitės vandenys“ vardu, gavus įgaliojimą.
5. Tik Rangovas yra atsakingas už garantiją, kad jo subrangovai ir tiekėjai būtų informuoti apie šiose Pirkimo sąlygose išdėstytus reikalavimus ir tik jis atsako už garantiją, kad visų šių reikalavimų bus laikomasi.
6. Rangovas privalo užtikrinti darbų vykdymą pagal Techninio darbo projekto reikalavimus. Visi statybos darbai turi būti vykdomi laikantis STR reikalavimų.
7. Tik Rangovas yra atsakingas už garantiją, kad visos medžiagos, komponentai, įranga bus naudojami, montuojami ir eksploatuojami laikantis gamintojo nustatytų reikalavimų, ir kad gamintojo garantijos galiojimas nenutrūktų. **Rangovas privalo susiderinti objekte naudojamų medžiagų sąrašą**.
8. Visos konstrukcijos, medžiagos ir įranga turi būti sertifikuoti arba pripažinti tinkamai naudoti Lietuvoje nustatyta tvarka ir turėti atitikties įvertinimo dokumentą. Visoms panaudotoms medžiagoms ir gaminiams rangovas privalės pateikti eksploatacinių savybių deklaracijas.
9. **Rangovas teikdamas aktus už bendrąją dalį kartu pateikia ir aktuojamą dokumentaciją.**
10. **Rangovas užbaigęs darbus Užsakovui pateikia:**
* lydraštį (registruoja UAB „Giraitės vandenys“ administratorė);
* perdavimo – priėmimo aktą;
* išpildomąją nuotrauką su šulinių kortelėmis, atnaujintą pasijungimo vietos šulinio kortelę 1 egz. (byla) ir 1 elektroninėje laikmenoje (\*.pdf,  \*.dwg failus suderintus TIIIS sistemoje 1 egz. ir 1 elektroninėje laikmenoje;
* TIIIS sistemos suderinimų ataskaita 1 egz. ir 1 elektroninėje laikmenoje;
* Kadastrinę bylą 1 egz. (bylą) ir 1 elektroninėje laikmenoje (\*.dwg, \*.pdf failus);
* Atliktą TV diagnostiką ir ataskaitą 1 elektroninėje laikmenoje (\*video, \*.pdf failus);
* Statybos užbaigimo deklaraciją ir prašymą užregistruoti tinklus 1 egz. (byla) ir 1 elektroninėje laikmenoje.
1.

**Pastaba:** 1 el. laikmena su įrašyta dokumentacija (**pageidautina USB laikmenoje**)

Pridedamas Techninis darbo projektas Nr. AT-22I-1915